CELEX: 62009TB0095(01)
Language: da
Date: 2009-04-28 00:00:00
Title: Sag T-95/09 R: Kendelse afsagt af præsidenten for Retten i Første Instans den 28. april 2009 — United Phosphorus mod Kommissionen (Særlige rettergangsformer — direktiv 91/414/EØF — beslutning om afvisning af at optage napropamid i bilag I til direktiv 91/414 — anmodning om udsættelse af gennemførelsen og om foreløbige forholdsregler — fumus boni juris — uopsættelighed — interesseafvejning)

1.8.2009   
            
            
               DA
            
            
               Den Europæiske Unions Tidende
            
            
               C 180/51
            
         Kendelse afsagt af præsidenten for Retten i Første Instans den 28. april 2009 — United Phosphorus mod Kommissionen
   (Sag T-95/09 R)
   (Særlige rettergangsformer - direktiv 91/414/EØF - beslutning om afvisning af at optage napropamid i bilag I til direktiv 91/414 - anmodning om udsættelse af gennemførelsen og om foreløbige forholdsregler - fumus boni juris - uopsættelighed - interesseafvejning)
   2009/C 180/95
   Processprog: engelsk
   
      Parter
   
   
      Sagsøger: United Phosphorus Ltd (Warrington, Cheshire, Det Forenede Kongerige) (ved avocats C. Mereu og K. Van Maldegem)
   
      Sagsøgt: Kommissionen for De Europæiske Fællesskaber (ved L. Parpala og N. Rasmussen, som befuldmægtigede, bistået af avocat J. Stuyck)
   
      Sagens genstand
   
   Dels en anmodning om udsættelse af gennemførelsen af Kommissionens beslutning 2008/902/EF af 7. november 2008 om afvisning af at optage napropamid i bilag I til Rådets direktiv 91/414/EØF og om tilbagekaldelse af godkendelser af plantebeskyttelsesmidler, der indeholder dette aktivstof (EUT L 326, s. 35), indtil der afsiges dom i hovedsagen, dels en anmodning om foreløbige forholdsregler.
   
      Konklusion
   
   
               1)
            
            
               Gennemførelsen af Kommissionens beslutning 2008/902/EF af 7. november 2008 om afvisning af at optage napropamid i bilag I til Rådets direktiv 91/414/EØF og om tilbagekaldelse af godkendelser af plantebeskyttelsesmidler, der indeholder dette aktivstof, udsættes til den 7. maj 2010, dog senest den dag, der afsiges dom i hovedsagen.
            
         
               2)
            
            
               Ovennævnte udsættelse sker på betingelse af, at United Phosphorus Ltd og Kommissionen senest den 15. marts 2010 til Rettens Justitskontor indgiver deres bemærkninger vedrørende den fremskyndede procedure, der er indledt vedrørende napropamid i henhold til artikel 13 i Kommissionens forordning (EF) nr. 33/2008 af 17. januar 2008 om gennemførelsesbestemmelser til Rådets direktiv 91/414/EØF for så vidt angår en almindelig og en fremskyndet procedure for vurdering af aktivstoffer, der har været omfattet af det i artikel 8, stk. 2, i samme direktiv omhandlede arbejdsprogram, men som ikke er optaget i direktivets bilag I.
            
         
               3)
            
            
               Det bestemmes, at Kommissionen på United Phosphorus’ eventuelle begæring herom skal træffe de foranstaltninger, der er nødvendige for at sikre denne kendelses fulde virkning i forhold til de medlemsstater, der allerede inden den 7. maj 2009 i medfør af artikel 2 i beslutning 2008/902 måtte have annulleret, tilbagekaldt eller afvist godkendelse af plantebeskyttelsesmidler, der indeholder napropamid.
            
         
               4)
            
            
               Afgørelsen om sagens omkostninger udsættes.